Называевск

Называевск (рус. Называевск) — Омск өлкәсендә урнашкан шәһәр (1956 елдан), Называевск районының административ үзәге. Халык саны — 11 614 кеше (2010). География Шәһәр Ишем тигезлегендә, Омскидан 149 километр төньяк-көнбатыштарак урнаша. Көнбатыш Себер тимер юлының Называевск тимер юл станциясе (Омск — Төмән сызыгы). Исемнең килеп чыгышы Шәһәр үз исемен якында урнашкан Называевская авылыннан алган, ә авыл исеме Называев фамилиясеннән килеп чыккан. Тарих Называевск Омск — Төмән тимер юлы төзелүе сәбәпле станция янындагы бистә буларак Себер посады исеме астында оешты. 1913 елда станциягә Называевская исеме кушыла. 1925 елдан Называевск районы үзәге булып тора. 1933 елдан — Называевка шәһәр тибындагы бистәсе, 1947 елдан — Новоназываевка шәһәр тибындагы бистәсе, 1956 елдан — Называевск шәһәре. Халык Милли состав (2002): руслар — 90,7%, алманнар — 3,4%, казакълар — 3,0%. Икътисад Май заводы, ит комбинаты, кош комбинаты, күн заводы, трикотаж фабрикасы. Тимер юл транспорты, автомобиль транспорты ширкәтләре. Шәхесләр Габделкоддус (Абдуль-Куддусс) Ашарин (1962), дин әһеле, Свердловск өлкәсендә Үзәк мөфтият рәисе. Искәрмәләр